125 



lede sig. Det lykkedes til Slut at skyde den paa meget langt 

 Hold. 



Jeg har nævnt dette for at give et Begreb om disse Fugles 

 forbavsende Dykkefærdighed — man betænke, at dette var et i 

 Forvejen saaret og svækket Individ — , og jeg tvivler ikke om, 

 at Fortællingen om den saarede And, der bider sig fast i Bun- 

 dens Tangplanter og dør mellem disse, er opstaaet paa Grund 

 af lignende Oplevelser; man kan skyde en forbiflyvende Eder- 

 fugl og se den falde ned, dykke — og man ser den aldrig mere! 

 Sagen er simpelt hen den, at disse Fugle vise saa lidt af sig 

 selv, naar de i P'are komme op for at aande, at de ere ganske 

 skjulte, hvis der blot er en Smule Bølgebevægelse i Vandet, og 

 i mere stille Vejr forstaa de godt at benytte sig af den Dækning, 

 som bydes dem af Ringer, der hist og her kruse Overfladen. 

 Endnu mere forbavsende Dykkekunster har jeg set udførte — 

 ligeledes i stille Vejr — af gamle Hanner; det er nogle Gange 

 lykkedes mig at faa dem at se, naar de svømmede dybt nede i 

 det mørke, blanke Vand; den hvide Ryg lyste op igennem, men 

 først, naar de vare Overfladen nærmere, kunde man se Stilling 

 og Bevægelser. Halsen var svagt krummet og tilbagebøjet, Vin- 

 gerne halvaabne, og Fødderne arbejdede skiftevis. Jeg tør ikke 

 sige, om det er Regel, at de flyve under Vandet, bruge Vingerne 

 under Fremfarten; i de her omtalte Tilfælde kunde en svag Be- 

 vægelse med Vingerne ses, men P\iglene vare jo ogsaa forfulgte. 

 Vingerne vare ikke udstrakte, de vare kun løftede ud fra Krop- 

 pen, og Spidserne vare bagudrettede; sikkert er det, at Arm- 

 knoglerne ikke synes videre paavirkede, omdannede af Vand- 

 modstanden saaledes som Alkefuglenes, der jo ere blevne ganske 

 fladtrykte. 



Eksemplarerne fra Februar og April Maaneder havde endnu 

 rette Æggeledere, og ere som sagt mere rødlige end Fuglene fra 

 Efteraaret. Nogle have ensfarvet, andre baandet Bug o: Tvær- 

 streger eller halvmaaneformede Pletter paa Fjerene helt ned til 

 Underhaledækfjerene. Fuglene fra Saltholm ere skudte paa 

 Redestedet; deres Fjer ere meget slidte og vejrbidte, de have et 

 meget graaligt Udseende og ere næsten sorte paa Forryggen, 

 hvor de brune Fjerkanter ere saa godt som forsvundne. Paa 

 Bugen kan ses Mærker af, at de have plukket sig for at skaffe 

 Dun til Reden. Hunnen fra Nykøbing Fjord ^/e ser ganske ud 

 som disse Fugle, i slidt og falmet Dragt, men dens Æggeleder var 



9 



